TRUBB พุ่ง 6% ตอบรับงบปี 64 โต 20 เท่าตัว เก็งปันผล 0.15 บ.
TRUBB พุ่ง 6% ตอบรับงบปี 64 โตทะลัก 2000% แตะ 607 ลบ. หลังรายได้ขายเพิ่มหนุน รอรับปันผล 0.15 บ.
28 ก.พ. 2565

ผู้สื่อข่าวรายงานว่าวันนี้ (28 ก.พ. 2565) ราคาหุ้นบริษัท ไทยรับเบอร์ลาเท็คซ์กรุ๊ป จำกัด (มหาชน) หรือ TRUBB ณ เวลา 12:03 น. อยู่ที่ระดับ 2.96 บาท เพิ่มขึ้น 0.16 บาท หรือ 5.71% โดยทำจุดสูงสุดที่ 3.00 บาท และทำจุดต่ำสุดที่ 2.82 บาท ด้วยมูลค่าการซื้อขาย 85.08 ล้านบาท

สำหรับราคาหุ้น TRUBB ที่ปรับตัวขึ้นมาบนกระดานนั้นคาดจะมาจากบริษัทฯ รายงานผลประกอบการงวดปี 2564 มีกำไร 607.11 ล้านบาท เพิ่มขึ้นจากงวดเดียวกันของปีก่อนที่อยู่ที่ 24.16 ล้านบาท หรือเติบโต 2,412.68% โดยมีรายได้จากการขายเพิ่มขึ้น จากสภาพเศรษฐกิจโดยรวมที่เริ่มฟื้นตัวทั่วโลกทำให้ความต้องการในกลุ่มผลิตภัณฑ์น้ำยางข้นและน้ำยางแปรรูปมากขึ้น และยังคงมีลจากการแพร่ระบาดของโรคไวรัสโควิด-19 โดยราคายางพาราในตลาดมีการปรับตัวสูงขึ้นในปีที่ผ่านมา
พร้อมกันนี้ บริษัทฯ เตรียมปันผลจากงวดดำเนินงานวันที่ 1 ม.ค.64-31 ธ.ค.2564 เป็นเงินสด 0.15 บาทต่อหุ้น กำหนดวันที่ไม่ได้รับสิทธิปันผล (XD) วันที่ 3 พ.ค.2565 และกำหนดจ่าย 26 พ.ค.2565